
R E F E R A T
privind punerea la dispoziţia proiectului "Extinderea şi modernizarea sistemului de alimentare cu apă şi canalizare în judeţul Timiş-etapa II"-Municipiul Timişoara 
a terenurilor din cadrul acestui proiect, finanţat prin POS Mediu 2007-2013
Aquatim S.A. pregăteşte aplicaţia de finanţare „Extinderea şi modernizarea sistemului de alimentare cu apă şi canalizare în judeţul Timiş-etapa II”, din economiile înregistrate în cadrul Programului Operaţional Sectorial Mediu 2007-2013. Aplicaţia a fost depusă la Autoritatea de Management POS Mediu din cadrul Ministerului Fondurilor Europene în vederea aprobării.
Investiţiile propuse pentru Timişoara cuprind:  

•  Reabilitarea Staţiei de tratare a apei Bega, strada Rudolf  Walter nr.1 Timişoara;

•  Reabilitare aducţiuni – 0,070 km;

•
 Extindere reţele de distribuţie apă – 3,177 km

•
 Reabilitare reţele de distribuţie  apă – 28,110 km;

•
 Extindere reţele de canalizare – 2,454 km;

•
 Reabilitare reţele de canalizare – 0,230 km;

•
 Reabilitare sistem de monitorizare parametri de exploatare reţea apă – 1 buc.;

•
 Echipamente pentru reţeaua de canalizare – 5 buc.;

•
 Contoare de apă rece cu citire la distanţă – 15.023 buc.


Valoarea totală a lucrărilor propuse în cadrul proiectului „Extinderea şi modernizarea sistemului de alimentare cu apă şi canalizare în judeţul Timiş-etapa II” este de 42.243.406 Lei.
  Din cele 28 de lucrări/achiziţii echipamente, un număr de 23 au fost executate în perioada 2007-2013 şi au fost cuprinse în aplicaţia de finanţare respectând instrucţiunile Ministerului Fondurilor Europene nr.1/03.04.2014, cu privire la utilizarea alocării disponibile din Fondul de Coeziune Axa 1 POS Mediu 2007-2013 şi instrucţiunea nr. 312/23.04.2015, cu privire la aprobarea proiectelor retrospective/alternative aferente Axei prioritare 1 POS Mediu 2007-2013. Toate lucrările au fost executate pe străzi care sunt în domeniul public al Municipiului Timişoara. Pe aceste străzi s-au efectuat lucrări specifice infrastructurii de apă şi canal, cu respectarea legislaţiei în vigoare, fiind obţinute toate avizele impuse prin certificatele de urbanism.
· Prin adresa UR2015-5507/24.04.2015 Serviciul Banca de Date Urbană şi Cadastru comunică străzile care fac parte din domeniul public al Municipiului Timişoara, conform H.G.977/2002 pentru care au fost semnate 3 contracte de lucrări pentru fiecare lot în parte,  lucrările urmand a se finaliza în luna octombrie 2015.Lucrarea „Întregiri reţele apa-canal Municipiul Timişoara Lot 1, Lot 2 şi Lot 3”,  pentru care au fost semnate 3 contracte de lucrări pentru fiecare lot în parte, este în curs de execuţie, şi se desfăşoară pe străzile enumerate mai jos, după cum urmează:

· Intregiri retele apa-canal Municipiul Timisoara. Lot 1: retele apa – canal, branşamente apă şi racorduri canal pe străzile : C-tin Diamandi, Arthur Rubinstein, Aurel Pop, Marius Moga, Ion Hobana, Aurel Contrea;

· Intregiri retele apa-canal Municipiul Timisoara, Lot 2: retele apa – canal, branşamente apă şi racorduri canal pe străzile : Prieteniei, Ionel Teodoreanu, Molidului, Intrarea Cocosului;

· Intregiri retele apa-canal Municipiul Timisoara, Lot 3: retele apa – canal, branşamente apă şi racorduri canal pe străzile : Calea Şagului, Izlaz, Dimineţii, Alma Cornea Ionescu, Karl Brocky, Vasile Nicolescu;
este necesară punerea la dispoziţie a terenurilor aferente străzilor pentru cele 3 contracte de lucrări  Lot 1, Lot 2 şi Lot 3, străzile fiind în domeniul public şi fiind cele cuprinse în desfăşurătorul străzilor din HG nr.977/2002, poziţia 95 din anexa nr.2 publicată în MO nr.699bis/2002.
Având în vedere importanţa investiţiilor în domeniul apă-canal pentru municipiul Timişoara, propunem  punerea la dispoziţia proiectului "Extinderea şi modernizarea sistemului de alimentare cu apă şi canalizare în judeţul Timiş-etapa II"-Municipiul Timişoara  a terenurilor din cadrul acestui proiect.

